ཕྱག་དཔེ་འདི་ཉིད་ཀྱི་ལྡེབ་ཚད་ལ་མཐའ་རྒྱདང་ནང་རྒྱཡོད་ཅིང་།ལྡེབཐམ་པ་ལ་ཡིག་ཕྲེང་བདུན་གྱི་བདག་ཉིད་ཅན་གྱི་དཔེ་ཐུང་ཚད་ལྡན་ཞིག་ཡིན།ཤོག་བུ་བོད་ཤོག་དབུར་མ་ཤིན་ཏུ་སྤུས་ལེགས་ཐོག་ཡིག་གཟུགས་ནི་ས་སྐྱའི་དུས་སྐབས་ཀྱི་ཁྱད་ཆོས་དམིགས་གསལ་ལྡན་པ་དབུ་ཅན་དབུ་མེད་ལ་འགྱུར་ཁ་མ་དཔེ་གཟུགས་རྐང་ཐུང་མ་དེ་འདྲ་ཡིན་ཞིང་།དེའི་སྐབས་སུ་དར་ཁྱབ་ཆེ་བའི་སྐུང་ཡིག་དེ་འདྲ་ཤིན་ཏུ་ཉུང་བ་དེ་ནས་ཀྱང་གཟབ་ནན་དང་གཙིགས་མཐོང་བྱས་པ་མཚོན།ལེའུའི་མཚམས་དང་བར་གྱི་སྐབས་སུ་ཤད་དང་པ་ཊའི་རིས་ཀྱིས་མཛེས་པར་བྱས་ཤིང་།གླེགས་བམ་པོད་བྱང་གི་ཀ་རྟགས་དག་མཚལ་བྲིས་དང་ཁོང་དཀར་གྱི་དབུ་ཅན་ཡི་གེཞལ་བྱང་པད་འདབ་མས་བརྩེགས་ཀྱི་རི་མོས་བརྒྱན་པར་བྱས་ཡོད་པས་དོན་གྱི་ཆ་ཙམ་མ་ཟད་རྣམ་པའི་ཆ་ནས་ཀྱང་དཀར་ཆག་ཞེས་མེ་ལོང་གི་མཚན་ཉིད་འདི་གསལ་རྗེན་ལ་སྟོན་ནུས་ཐོག་སྐྱེས་བུའི་དྭང་བ་འདྲེན་ནུས་པ་ཞིག་ཡོད།གཞན་ཡང་སྐབས་དང་ལེའུ་སོ་སོའི་མཚམས་སུ་ཆོས་ཚན་ཇི་ཡོད་ཀྱི་མཆན་འཁོད་ཡོད་ལ།དྲན་དབང་གང་རུང་ཞིག་གིསརྩེད་ཐང་བསྟན་འགྱུརབཞེངས་རྗེས་དཔེ་བསྡུར་གྱིས་དཔྱད་ཞིབ་མཛད་པའི་མཆན་བཀོད་གནང་འདུག་པ་འདི་ནི་བློ་ཡུལ་ལས་འདས་པའི་ལེགས་སྐྱེས་ཞིག་ཡིན།གཞན་ཡང་མཇུག་བྱང་ལ་ཞུས་དག་ཤིན་ཏུ་དག་པར་བགྱིས་ཞེས་བཀོད་པས་དེ་བས་ཡིད་རྟོན་བྱ་ཡུལ་དུ་གྱུར།